Mörg hundruð bílar skemmdust í bruna í Stavanger Mörg hundruð bílar eyðilögðust í stórbruna í fimm hæða bílastæðishúsi við flugvöllinn í Stavanger í Noregi í gær . Á vef norska blaðsins Dagbladet kemur fram að tjónið nemi hundruðum milljóna norskra króna . Þak bílastæðishússins hrundi að hluta til í brunanum og átti slökkviliðið í miklum erfiðleikum með að ráða við eldinn í byrjun . Unnið er að rannsókn brunans en í upphafi var talið að rekja mætti eldsupptök til rafmagnsbíls . Það reyndist ekki rétt því elduinnr gaus upp í dísilbíl af gerðinni Opel Zafira 2005 árgerð . Eigandi bílsins var að koma úr flugi og bíllinn var ekki gangi þegar eldurinn blossaði upp . Það tók slökkviliðið nokkrar klukkustundir að ráða niðurlögum eldsins . Ljóst er að bílastæðishúsið verður að stórum hluta ekki notað á næstunni og mun það óneitanlega valda starfsmönnum flugvallarins og farþegum óþægindum á meðan unnið er uppbyggingu hússins .